মাহিরার প্রেমে হাবুডুবু খাচ্ছেন সিরাজ!

কলকাতা: মহম্মদ সিরাজের (Mohammed Siraj) প্রেম নিয়ে হইচই নেটপাড়ায়। বলিউডের অন্দরে কানপাতলে শোনা যাচ্ছে বিগ বস খ্যাত মাহিরা শর্মার জীবনে নতুন মানুষের আগমন ঘটেছে। সেই ব্যাক্তি নাকি ক্রিকেটার।

বলিউড ও ভারতীয় ক্রিকেটের যোগ বহুদিনের। প্রজন্ম পর প্রজন্ম ধরে এই ধারা চলে এসেছে। শোনা যাচ্ছে, মাহিরা শর্মার ইনস্টাগ্রামে আজকাল প্রায়ই ঢুঁ মারছেন সিরাজ। সোশ্যাল মিডিয়া কাঁপানো বেশ কিছু ছবি দিয়েছেন মাহিরা। যা দেখে ফ্যানেরা প্রেমে পড়ে গিয়েছেন ৷

আরও পড়ুন: ছুটির মুডে প্রিয়াঙ্কা

কালো পিঠখোলা লেহেঙ্গা চোলি-তে বেশকিছু ছবি আপলোড করেন। তা দেখেই লাল হৃদয়ের ইমোজি দেন সিরাজ। তাঁর সেই ‘লাইক’-এর ছবি ভাইরাল নেটপাড়ায়। নেটিজেনদের প্রশ্ন এই ভালোলাগা কী একদিক দিয়ে না ভালোবালার আগুন দুই দিকে লেগেছে? ?যদিও একসঙ্গে সিরাজ ও মাহিরাকে কোথাও দেখা যায়নি। তবে মহিরারকে নাকি দীর্ঘদিন ইনস্টায় ফলো করেন সিরাজ।